fi en fi fi fi fi fi fi fi fi fi fi fi fi fi fi fi fi fi fi fi fi fi fi it fi fi fi fi fi fi fi fi fi fi fi de fi fi fi fi fi fi fi fi en fi fi fi fi fi fi fi fi fi uk fi fi fi tr en fi fi fi fi fi id fi fi it fi fi de fi fi fi fi fi fi fi fi fi fi fi fi fi fi fi fi fi fi fi fi fi
Wiki Loves Monuments – Wikimedia Suomi
Sunilan tehtaat ja asuinalue. "Maailman kaunein tehdasrakennus" talvella kuvattuna Kymijoen Huumanhaaran yli.
Särestöniemen erämaatila ja ateljee, maatilan sauna
Tönnönkosken silta ja myllypaikka
Wiki Loves Monuments on Wikipedian syyskuussa järjestettävä valokuvauskilpailu, jossa tuodaan osallistujamaiden kulttuuriperintöä tunnetuksi. Suomen osakilpailussa kuvataan suojeltuja rakennuksia, valtakunnallisesti merkittäviä rakennettuja ympäristöjä, maailmanperintökohteita ja arkeologisia kohteita. Kuvat talletetaan Wikipediaan kaikkien vapaasti hyödynnettäviksi ja muokattaviksi. Kilpailun jälkeen Museovirasto arkistoi kuvista valikoidun otoksen kuvakokoelmiinsa pysyvää säilytystä varten.
Wikimedia Suomi ry ja Museovirasto ovat järjestäneet kilpailun Suomessa kaksi kertaa, vuosina 2017 ja 2018. Vuonna 2017 kuvia kertyi 2259 kappaletta 92 kuvaajalta. Näistä jo kolmasosa on käytössä Wikipedian kuvituksena. Vuonna 2018 Suomen kilpailuun lähetettiin yhteensä 3464 kuvaa 98 kuvaajalta. Näistä valittiin 10 valokuvaa kansainvälisen kansainväliseen finaaliin.
Vuoden 2018 Suomen osakilpailuun oli mahdollista osallistua myös jälleenvalokuvaamalla historiallisia valokuvia niiden tapahtumapaikoilla. Kilpailusarjan erityisteemana oli vuonna 1918 kuvatut kuvat. Vanhoista ja uusista kuvista muodostuu ennen ja nyt -kuvapareja samalla kun paikoista muodostuu muistopaikkoja kartalle. Jälleenvalokuvaussarjan parhaiksi valittiin Katja Tuomala ja Teemu Ikonen. Alla on näytteitä heidän ottamistaan kuvapareista.
Rauman raatihuone 1902-1910 ja 2018
Rauman Kanali 1900-1920 ja 2018
Susisaari 1918 ja 2018
Kasarmitori 1918 ja 2018
Maailmanlaajuinen Wiki Loves Monuments -kilpailu pitää hallussaan Guinnessin maailman suurimman valokuvakilpailun titteliä vuodelta 2011. Kilpailu järjestettiin ensimmäisen kerran Alankomaissa vuonna 2010 ja vuonna 2017 siihen osallistui yli 10 000 valokuvaajaa 245 000 kuvalla.
Kilpailuun osallistutaan tallentamalla kuvat kilpailun nettisivujen kautta syyskuun välisenä aikana. Voit kuitenkin kuvata vaikka heti tai osallistua jo aiemmin otetuilla kuvilla. Suomen osakilpailun kymmenen parasta pääsevät mukaan kansainväliseen loppukilpailuun.
Wiki Loves Monuments -kilpailusivusto
Wiki Loves Monuments Wikipediassa
Images from Wiki Loves Monuments 2017 in Finland – Commons-luokka, johon kaikki vuoden 2017 kuvat tallentuivat.
Images from Wiki Loves Monuments 2018 in Finland – Commons-luokka, johon kaikki vuoden 2018 kuvat tallentuvat.
Wikimedia.fi, 9.9.2017, Wiki Loves Monuments -kilpailun ensimmäinen viikko (blogikirjoitus teknisestä toteutuksesta)
Sivua on viimeksi muutettu 22. marraskuuta 2018 kello 11.17.
Teksti on saatavilla Creative Commons Nimeä-JaaSamoin -lisenssillä; lisäehtoja voi sisältyä. Katso käyttöehdot.